M'Baye Niang M'Baye Babacar Niang (Meulan-en-Yvelines, 19 ta' Diċembru 1994) huwa futboler professjonali Franċiż li jilgħab mal-klabb Taljan Milan. Primarjament, huwa jilgħab bħala attakkant, għalkemm l-influwenza tiegħu tista' testendi biex jilgħab mal-linja jew bħala midfilder offensiv. Niang huwa deskritt bħala "fenomenu" u "attakkant ta' barra minn hawn"u għamel id-debutt professjonali tiegħu fl-età ta' 16, f'April 2011, f'logħba tal-kampjonat mal-eks tim tiegħu Caen kontra Toulouse. L-istil ta' logħob tiegħu ġibet ukoll tqabbil ma' sieħbu l-attakkant ta' Milan Mario Balotelli. Niang għamel l-ewwel bidu mal-ewwel ħdax fil-ġimgħa ta' wara f'rebħa ta' 4–0 kontra Nice. Fit-8 ta' Mejju 2011, hu skorja l-ewwel gowl professjonali tiegħu fi dro ta' 1–1 kontra Lens. Tlett ijiem wara, Niang skorja l-gowl fi dro oħra ta' 1–1, din id-darba kontra Rennes. Huwa rrappreżenta tlett timijiet nazzjonali ta' Franza; U16, U17 u U21 rispettivament. Niang skorja l-ewwel gowl tiegħu għal Milan f'rebħa ta' 2-0 kontra Reggina. Niang kien twieled f'Meulan, komun fid-dipartiment Yvelines tar-reġjun Île-de-France, minn ġenituri Senegaliżi. Hu beda l-karriera tal-futbol tiegħu fl-età ta' seba snin mal-klabb lokali Basse-Seine Les Mureaux. Niang dam sentejn fil-klabb qabel ma kien innotat minn klabb tad-dilettanti Poissy. Wara li t-talent tiegħu beda jispikka, Niang kien innotat mill-esploratorji tal-klabb professjonali Caen Laurent Glaize u David Lasry. Qabel ma l-plejer kien esplorat, Glaize kien infurmat li Niang kien possibilment "présu", plejer jallega li huwa iżgħar minn data attwali tat-twelid tiegħu. It-talba saret prinċipalment minħabba t-tul ta' Niang, hu kien twil 1.75m meta kellu biss 13-il sena. Minkejja t-talba, l-esploratorji komplew issegwu lil Niang, filwaqt li kien ukoll marbut ma' klabbs professjonali oħra fi Franza, bħal Lille u Paris Saint-Germain. Niang issieħeb mal-akkademja taż-żgħażagħ ta' Caen fl-età ta' 13 wara l-prova li kellhu. Hu malajr tela l-moral tiegħu, fl-età ta' 15, kien diġà jilgħab fit-tim tal-U19. Niang ġie deskritt mill-kowċ tat-tim Philippe Tranchant bħala plejer b'"potenzjal enormi" filwaqt li ddikjara wkoll "aħna qatt ma rajna plejer bħalu fil-klabb qabel". Wara li nefaq it-tieni parti tal-istaġun 2009–10 mat-tim tal-U19, Niang ġie promoss għat-tim tar-riżerva tal-klabb fil-Championnat de France amateur, ir-raba' livell fil-futbol Franċiż, qabel l-istaġun 2010–11. Hu għamel id-debutt fit-tim tar-riżerva fl-14 ta' Awwissu 2010, fid-dro ta' 0–0 kontra Avranches. F'logħba riżultanti kontra Moulins, Niang skorja l-unika gowl għat-tim fid-dro ta' 1–1. Fit-12 ta' Settembru, hu skorja żewġ gowls fid-dro ta' 2–2 kontra t-tim riżerv tal-klabb professjonali Lorient. Wara li sar l-aqwa skorer tat-tim wara l-ewwel sitt logħbiet tiegħu, Niang beda jaqla tifħir mill-midja lokali fejn beda jitbassar li l-plejer se jiġi mistieden mat-tim tal-kbar. Hu kien ukoll marbut ma' diversi klabbs barra bħall-klabb Taljan Juventus u klabbs Ingliżi Manchester City u Tottenham. Fit-18 ta' Frar 2011, Niang iffirma l-ewwel kuntratt professjonali tiegħu għal tliet snin ma' Caen. Hu kien imsejjaħ mat-tim tal-kbar għall-ewwel darba fit-23 ta' April 2011 f'logħba tal-kampjonat kontra Toulouse li kien lagħab fil-jum ta' wara. Niang ġie assenjat bin-numru 9 u għamel id-debutt professjonali tiegħu bħala sostitut fit-tieni taqsima fejn il-logħba spiċċat fi dro ta' 1–1. Ta' 16-il sena u 114-il ġurnata, l-apparenza ta' Niang għamlitu l-iżgħar plejer ta' kull żmien li lagħab għal Caen fl-istorja tal-klabb. Ġimgħa wara, hu kien imsemmi mal-ewwel ħdax għall-ewwel darba f'rebħa ta' 4–0 barra minn darhom kontra Nice. Fis-7 ta' Mejju, Niang skorja l-ewwel gowl professjonali tiegħu fi dro ta' 1–1 kontra Lens. Dan il-gowl għamel lil Niang it-tieni l-iżgħar plejer li skorja fil-Ligue 1 wara Laurent Roussey. Fil-logħba ta' wara kontra Rennes, Niang deher bħala sostitut u skorja l-gowl tad-draw erba 'minuti wara li daħal fil-grawnd. Fil-logħba finali tal-kampjonat kontra Marseille, hu kkonverta t-tieni gowl għat-tim, fejn poġġa lil Caen 2–0 minn fuq, iżda ftit wara Marseille skorjaw żewġ gowls fejn il-logħba spiċċat fi dro ta' 2–2. Niang lesta l-kampanja b'seba' apparenzi, li erbgħa minnhom kien mal-ewwel ħdax. Qabel il-bidu tal-istaġun 2011–12, il-kuntratt professjonali ta' Niang sar suġġett għal dibattitu wara gazzetta Franċiża "Le Parisien" hu żvela li missieru ma qabilx mal-iffirmar tal-kuntratt. Minħabba li Niang kien minuri, hu kien meħtieġ mill-liġi Franċiża li ż-żewġ ġenituri tiegħu jaqblu biex jiffirma l-kuntratt. Minkejja li kien rappurtat preżenti waqt l-iffirmar tal-kuntratt, missier Niang, permezz tal-avukat tiegħu, hedded li jibda "proċedura għar-revoka tal-kuntratt". Minkejja l-kwistjonijiet tal-kuntratt, Niang baqgħa plejer ta' Caen u għamel id-debutt tiegħu fl-istaġun fit-13 ta' Awwissu 2011 f'rebħa ta' 2–1 kontra Sochaux. Fl-24 ta' Settembru, hu skorja l-ewwel gowl tiegħu fil-kampanja f'rebħa ta' 4–2 barra minn darhom kontra Evian. Gowl ieħor ta' Niang matul l-istaġun wasal kontra Nancy fejn il-logħba spiċċat fid-dro ta' 1-1. Qabel il-bidu tal-istaġun 2012-2013, kien irrappurtat li Niang mar fuq prova mal-klabbs Ingliżi Arsenal, Everton, u Tottenham Hotspur. Fis-27 ta' Awwissu 2012, ġie kkonfermat li Niang kien negozjat mal-klabb Taljan Milan wara li wasal fil-belt u kellu ikla mal-viċi-president tal-klabb Adriano Galliani. L-għada, il-moviment ġie kkonfermat fuq il-websajt uffiċjali ta' Milan. Niang iffirma kuntratt ta' tliet snin, filwaqt li l-miżata ta' trasferiment ma' kienitx żvelata. Fit-13 ta' Diċembru 2012, fil-5 rawnd tal-Coppa Italia kontra Reggina, Niang daħal bħala sostitut u skorja. Il-gowl fis-70 minuta poġġa lil Niang fil-kotba tal-istorja fejn kien it-tieni l-iżgħar plejer li skorja fl-istorja ta' Milan fl-età ta' 17-il sena u 350 ġranet. Fl-għeluq ta' 18-il sena, Niang iffirma l-estensjoni tal-kuntratt ma' Milan, li jżommu fil-klabb sal-2017. F'Jannar tal-2014, huwa ssieħeb ma' Montpellier f'terminu ta' self. Hu lagħab 19-il darba u skorja 4 gowls. F'Jannar tal-2015, huwa kien misluf lill-klabb Taljan Genoa fit-tieqa ta' trasferiment għall-bqija tal-istaġun. Hu mar biex skorja 5 gowls f'14-il logħba ma' Genoa qabel ma ntbagħat lura lejn Milan wara l-korriment li sofra. Niang sofra korriment fil-metatarsali meta Milan affaċċjaw lil Bayern Munich fit-Tazza Audi tal-pre-staġun, minħabba dan tilef il-bidu tal-istaġun 2015/16. Huwa rritorna fi dro ta' 0-0 draw kontra Atalanta. Fit-28 ta' Novembru 2015, huwa skorja l-ewwel dobbjeta tiegħu fis-Serie A għal Milan fejn it-tim għeleb lil Sampdoria 4-1 f'San Siro. Niang huwa żagħżugħ Franċiż internazzjonali li rrappreżentata lin-nazzjon tiegħu fil-livelli U16, U17 u U21. F'Diċembru 2009, huwa kiseb l-ewwel sejħa internazzjonali tiegħu fil-livell tal-U16 taħt il-kowċ Patrick Gonfalone għal logħbiet ta' ħbiberija kontra l-Belġju. Niang għamel l-ewwel debutt internazzjonali fil-livell taż-żagħżagħ kontra l-Belġju f'rebħa ta' 4–1. Fit-tieni partita kontra l-Belġju li saret jumejn wara, hu skorja l-uniku gowl biex poġġa lit-tim tiegħu fil-vantaġġ sat-tmiem tal-logħba. Niang irritorna fit-tim tal-U16 f'Jannar 2010 biex jipparteċipa fl-edizzjoni tat-Tazza Aegean 2010 fit-Turkija. Fil-kompetizzjoni, hu deher f'erba' logħbiet li Franza lagħbu. Hu skorja żewġ gowls; it-tnejn fil-fażi tal-gruppi kontra r-Repubblika Ċeka u r-Rumanija. Franza rebħu l-kompetizzjoni wara li għelbu lil-ospiti 3–1 fil-finali fejn iddifendew it-titolu għat-tieni darba. Wara, Niang naqas milli jikseb is-sejħa taħt Gonfalone fit-tim tal-U16, kif ukoll naqas milli jipparteċipa fit-Turnew Montaigu. Fil-livell tal-U17, Niang kien minn tal-ewwel fis-sejħiet ta' Gonfalone u ddebutta f'Turnew Ewropew fis-Serbja fejn it-tim beda l-logħba tal-ftuħ kontra l-ospiti. Fl-ewwel rawnd tal-kwalifikazzjoni għall-Kampjonati Ewropej tal-Futbol ta' Taħt is-17-il sena 2011, hu deher fit-tliet logħbiet tal-fażi tal-gruppi hekk kif Franza spiċċaw fit-tieni post wara l-Italja. Minkejja li deher fl-ewwel tmien logħbiet tat-tim, Gonfalone ma sejjaħx lil Niang darb'oħra għat-tim tal-U17. Sussegwentement, hu tilef li jilgħab fil-Kampjonati Ewropej tal-Futbol ta' Taħt is-17-il sena u fit-Tazza tad-Dinja tal-Futbol ta' Taħt is-17-il sena 2011. Minħabba li kien twieled fi Franza minn ġenituri Senegaliżi, Niang huwa eliġibbli biex jirrappreżenta lit-tim nazzjonali Senegaliż fil-livell internazzjonali. F'Mejju 2011, il-midja Senegaliża rrappurtat li Niang kien imsemmi mat-tim Senegaliż tal-U23 biex jipparteċipa fil-logħbiet ta' kwalifikazzjoni f'Ġunju 2011. Wara dan, ir-rapport ġie meqjus ineżatt, f'Lulju 2011, kien irrappurtat li Niang kien ħabbar xewqa li jirrappreżenta lis-Senegal f'livell għoli internazzjonali. Aktar tard fl-istess xahar, kien imsemmi mal-iskwadra Senegaliża biex taffaċja lil Marokk f'Awwissu. Fl-4 ta' Awwissu, Niang tbiegħed mir-rapporti u ri-afferma x-xewqa tiegħu li jirrappreżenta lil Franza fil-livell internazzjonali. Huwa aktar tard stqarr "L-ewwel, Jien qatt ma ddikjarat li għażilt lis-Senegal jew lil Franza. L-uniċi kliem li ddikjarat, għalissa, Jien nippreferi t-timijiet taż-żgħażagħ ta' Franza". Fl-istess jum wara rriafferma d-deċiżjoni tiegħu li jirrappreżenta lil Franza, Niang lagħab fi tliet livelli internazzjonali u kien issejjaħ fit-tim tal-U21 mill-kowċ Erick Mombaerts biex jipparteċipa f'kamp ta' taħriġ għal tlett ijiem fl-akkademja Clairefontaine. F'Settembru 2011, hu kien imssejjaħ għat-tieni darba konsekuttiva minn Mombaerts għall-logħba ta' kwalifikazzjoni tal-Kampjonati Ewropej tal-Futbol ta' Taħt il-21 sena 2013 kontra l-Latvja fit-2 ta' Settembru u logħba ta' ħbiberija kontra l-Portugall fil-5 ta' Settembru. Hu għamel id-debutt fil-livell tal-U21 kontra l-Latvja fejn deher bħala sostitut fit-72 minuta. Wara kwarta fil-grawnd, Niang skorja l-ewwel gowl tiegħu għat-tim. Franza rebħu l-logħba 3–0. F'Novembru 2012, Niang ġie sospiż mit-tim nazzjonali tiegħu sal-31 ta' Diċembru 2013 minħabba kawżi dixxiplinarji.